INTUR Negocios i l’acció d’e-street marketing al centre de Valladolid, les dues accions més destacades de Sagunt en la Feria del Turismo de Interior
18 de novembre 2022

![](/media/cppjl5iy/c1_mini_m1_feriaintur-valladolid_20221118.jpg?width=850&height=566.9886363636364)

La delegació de Turisme de l'Ajuntament de Sagunt està promocionant la ciutat en la Feria Internacional del Turismo de Interior (INTUR) de Valladolid amb diverses iniciatives. En este sentit va participar el dijous en la jornada de treball INTUR Negocios, que es va desenvolupar en el marc de la 25a edició que s'està celebrant estos dies i durarà fins al diumenge.

![](/media/ednn1otu/c3p_dcha_feriaintur-valladolid_20221118.jpg?width=400&height=267)A més, la ciutat de Sagunt està també present en l'estand de Turisme CV en la mateixa fira i es visitarà per part de la delegació el taulell de la Red de Juderías de España - Caminos de Sefarad, de la qual també forma part el municipi.

![](/media/45qhqohm/c2p_dcha_feriaintur-valladolid_20221118.jpg?width=400&height=532)

Durant este divendres i el dissabte es durà a terme una acció promocional _de e-street marketing_ en la cèntrica zona de la plaça Joan d'Àustria, situada en el cor de Valladolid, en la qual Sagunt es presenta com un gran plató de cinema, amb diverses possibilitats d'emplaçaments per a produccions audiovisuals, i es convertix en ciutat de cinema, mostrant els seus atractius i la seua diversitat patrimonial cultural i gastronòmica.

L'activitat del dijous va consistir en un _workshop_ on es van mantindre reunions amb agències de viatges, majoristes i turoperadors com Neotravel, Mundocamino, Civitatis, Turforall o Travelzoo, entre altres. Durant esta jornada de treball INTUR Negocios, en la qual van participar la regidora delegada de Turisme, Natalia Antonino, i la tècnica del departament es va presentar i va promocionar el manual de catàleg que oferix la ciutat, amb experiències comissionables dirigides a intermediaris turístics per a la seua comercialització.

El major interés el van despertar el turisme cultural, patrimonial, industrial i gastronòmic que posseeix la ciutat i també les empreses especialitzades en turisme accessible.

![](/media/wguljpek/c3p_izqda_feriaintur-valladolid_20221118.jpg?width=400&height=267)

La regidora delegada de Turisme, Natalia Antonino, ha destacat: «**la gran rellevància que té per a la nostra ciutat la participació en esta fira, que es complementa amb moltes iniciatives de la delegació com la pròxima participació en la Fira Internacional de Turisme, FITUR 2023. Sagunt està despertant durant els últims temps l'interés de productors audiovisuals i això és fruit de la nostra aposta per la film office, a través de la que facilitem molta informació i fins i tot materials audiovisuals. Al mateix temps aprofitem per a arribar a més persones amb activitats que porten al carrer tota l'oferta turística de Sagunt, a més dels habituals contactes amb persones professionals del sector en la fira que resulten molt interessants per a atraure a turistes al municipi**».

*   [](http://www.facebook.com/sharer.php?u=https://aytosagunto.es/va/actualitat/intur-negocios-i-l-accio-d-e-street-marketing-al-centre-de-valladolid-les-dues-accions-mes-destacades-de-sagunt-en-la-feria-del-turismo-de-interior/ "Facebook")
*   [](http://twitter.com/share?url=https://aytosagunto.es/va/actualitat/intur-negocios-i-l-accio-d-e-street-marketing-al-centre-de-valladolid-les-dues-accions-mes-destacades-de-sagunt-en-la-feria-del-turismo-de-interior/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/intur-negocios-i-l-accio-d-e-street-marketing-al-centre-de-valladolid-les-dues-accions-mes-destacades-de-sagunt-en-la-feria-del-turismo-de-interior/ "Linked In")
*   [](mailto:?body=https://aytosagunto.es/va/actualitat/intur-negocios-i-l-accio-d-e-street-marketing-al-centre-de-valladolid-les-dues-accions-mes-destacades-de-sagunt-en-la-feria-del-turismo-de-interior/)